
ΤΕΥΧΟΣ ΔΕΥΤΕΡΟ 


Αρ 


. Φύλλου 3027 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Διατμηματικού Προγράμματος 
Μεταπτυχιακών Σπουδών (ΠΜΣ) του Τμήματος 
Ιστορίας της Σχολής Ιστορίας και Μετάφρασης - 
Διερμηνείας σε συνεργασία με το Τμήμα Πληρο¬ 
φορικής της Σχολής Επιστήμης της Πληροφορίας 
και Πληροφορικής του Ιονίου Πανεπιστημίου, με 
τίτλο «Ιστορική Έρευνα Διδακτική και ΝέεςΤεχνο- 
λογίες» (ΗΪ5ίθΓΪε31 Ρθ5θ3ΐτή, Οίά3οΐίε5 3ηά Νθνν 
Τθ<±οΙθ9ίθ5). 

2 Ιδρυση του Προγράμματος Μεταπτυχιακών 
Σπουδών (ΠΜΣ) του Τμήματος Μουσικών Σπου¬ 
δών, της Σχολής Μουσικής και Οπτικοακουστι- 
κών Τεχνών του Ιονίου Πανεπιστημίου, με τίτλο: 
«Μουσική Παιδαγωγική», («Μυ5ίε ΕάυεΒΐίοπ»). 


ΑΠΟΦΑΣΕΙΣ 

Αριθμ. 2286 _ (1) 

Επανίδρυση του Διατμηματικού Προγράμματος 
Μεταπτυχιακών Σπουδών (ΠΜΣ) του Τμήματος 
Ιστορίας της Σχολής Ιστορίας και Μετάφρασης - 
Διερμηνείας σε συνεργασία μετοΤμήμα Πληρο¬ 
φορικής της Σχολής Επιστήμης της Πληροφορί¬ 
ας και Πληροφορικής του Ιονίου Πανεπιστημίου, 
με τίτλο «Ιστορική Έρευνα Διδακτική και Νέες 
Τεχνολογίες» (ΗϊδΙοπεβΙ ΚθϊθηγοΗ, Οίά3θίίθ5 3πά 
ΝθννΤθθήοΙθ9Ϊθ5). 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ι.Το π.δ. 83/1984 «Περί ιδρύσεως Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4485/2017 (ΦΕΚ 114/Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

3. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 


της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

4. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 (Α' 
114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρ¬ 
μογή των διατάξεων του ν. 4485/2017 (ΑΊ 14) για θέματα 
μεταπτυχιακών σπουδών». 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τιςδιατάξειςτου ν. 3374/2005 και ιδίωςτα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπως τροποποιήθηκε και ισχύει. 

8. Το υπ'αριθμ. 26155/Β7 (ΦΕΚ 379/Β76.03.2008) και 
το ΦΕΚ 2069/Β729.07.2014. 

9. Την μεαριθ. 197083/Ζ1/04-12-2015 (αριθ.πρωτ. Ι.Π.: 
3075/04-12-2015) διαπιστωτική πράξη του Υπουργού 
και της Αναπληρώτριας Υπουργού Παιδείας, Έρευνας 
και Θρησκευμάτων, περί διορισμού του Καθηγητή του 
Τμήματος Πληροφορικήςτης Σχολής Επιστήμηςτης Πλη¬ 
ροφορίας και Πληροφορικής του Ιονίου Πανεπιστημίου, 
Βασιλείου Χρυσικόπουλου του Κωνσταντίνου, ως Πρύτα¬ 
νη του Ιονίου Πανεπιστημίου, (ΑΔΑ: ΩΖ744653ΠΣ-103). 

10. Το ΦΕΚ 2818/23-12-2015 τ. Β' στο οποίο δημοσιεύ¬ 
τηκε η έγκριση της υπ' αριθ. πρωτ. Ι.Π.: 3130/07-12-2015 
απόφασης του Πρύτανη, περί ορισμού των Αναπληρω¬ 
τών Πρύτανη του Ιονίου Πανεπιστημίου. 

11 .Το ΦΕΚ 523/16-02-2018/τ.Β', στο οποίο δημοσιεύ- 
θηκε η υπ' αριθ. πρωτ.: 497/06-02-2018 απόφαση του 
Πρύτανη που αφορά στην τροποποίηση της υπ' αριθ. 
πρωτ. Ι.Π.: 3130/07-12-2015 απόφασης του Πρύτανη του 
Ιονίου Πανεπιστημίου, περί ορισμού των Αναπληρωτών 
πρύτανη, μεταβίβασης σε αυτούς αρμοδιοτήτων και κα- 

θορισμού της σειράς αναπλήρωσης του Πρύτανη (ΦΕΚ 
2818/23-12-2015/τ.Β'), ως ακολούθως: Ορίζουμε τον 
Αναπληρωτή πρύτανη Διεθνών και Δημοσίων Σχέσεων 
και Διασφάλισης Ποιότητας του Ιδρύματος, Καθηγητή 
του Τμήματος Μουσικών Σπουδών, της Σχολής Μουσι¬ 
κής και Οπτικοακουστικών Τεχνών, Ιωσήφ Παπαδάτο 
του Σταύρου, με αριθ. ΑΔΤ : X 571300, να εκτελεί και 
χρέη Αντιπρύτανη Έρευνας και Διά Βίου Εκπαίδευσης 
στο Ιόνιο Πανεπιστήμιο. 

12. Την με αριθ. πρωτ. Ι.Π.: 4542/06-12-2017 Απόφαση 
που αφορά στην Ανασυγκρότηση της Πανεπιστημιακής 
Συγκλήτου ακαδ. έτους 2017-' 18 (ΑΔΑ: Ω0ΣΧ46Ψ8ΝΨ-Ν9Ε). 

13. Το απόσπασμα πρακτικού της Συνέλευσης του Τμή¬ 
ματος Ιστορίας του Ιονίου Πανεπιστημίου (συνεδρίαση 
9η/21-3-2018) 

14. Το απόσπασμα πρακτικού της Επιτροπής Μετα¬ 
πτυχιακών Σπουδών του Ιονίου Πανεπιστημίου (2η συ- 
νεδρίαση/27-03-2018). 

15. Το απόσπασμα πρακτικού της Συγκλήτου του Ιονί- 
ου Πανεπιστημίου (12η συνεδρίαση/28-03-2018). 

16. Το Ειδικό Πρωτόκολλο Συνεργασίας μεταξύ των 
συνεργαζόμενων Τ μημάτων. 

17. Το υπ'αριθμ.πρωτ. 1155/28-03-2014 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος Ιστορίας του Ιο- 
νίου Πανεπιστημίου και το υπ' αριθμ. 1948/22-12-2011 
έγγραφο της ΑΔΙΠ από το οποίο προκύπτει ότι έχει ολο¬ 
κληρωθεί η εξωτερική αξιολόγηση του Τμήματος Πλη¬ 
ροφορικής του Ιονίου Πανεπιστημίου. 

18. Το γεγονός ότι από την εφαρμογή των διατάξεων της 
παρούσας απόφασης δεν προκαλείται πρόσθετη δαπάνη 
εις βάρος του τακτικού προϋπολογισμού ή την κρατική 
επιχορήγηση του Ιονίου Πανεπιστημίου, αποφασίζουμε: 

την επανίδρυση του Διατμηματικού Προγράμματος 
Μεταπτυχιακών Σπουδών (ΠΜΣ) τουΤμήματος Ιστορίας 
της Σχολής Ιστορίας και Μετάφρασης - Διερμηνείας σε 
συνεργασία μετοΤμήμα ΠληροφορικήςτηςΣχολής Επι- 
στήμηςτης Πληροφορίας και Πληροφορικήςτου Ιονίου 
Πανεπιστημίου, με τίτλο «Ιστορική Έρευνα Διδακτική και 
Νέες Τεχνολογίες» (Ηί5ΐοιΊς3ΐ Βθ5θ3ΐτ:Γι, Οί03ςΐίς5 3πό 
ΝθννΤθςΕιοΙοςίθί), ως ακολούθως: 

Άρθρο 1 

Γενικές Διατάξεις 

Το Τμήμα Ιστορίας της Σχολής Ιστορίας και Διερμη- 
νείας - Μετάφρασης σε συνεργασία με το Τμήμα Πλη¬ 
ροφορικήςτηςΣχολής Επιστήμης της Πληροφορίας και 
Πληροφορικήςτου Ιονίου Πανεπιστημίου θα επανιδρύ¬ 
σει και θα λειτουργήσει από το ακαδημαϊκό έτος 2018- 
2019 Πρόγραμμα Μεταπτυχιακών Σπουδών (ΠΜΣ) με 
τίτλο «Ιστορική Έρευνα Διδακτική & Νέες Τεχνολογίες» 
(ΗΪ5ΐθΓΪς3ΐ Βθ5θ3Γςή, Οί03ς1:Ις5 3πό Νονν ΤθςΓιοΙοςίθί) 
σύμφωνα με τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στην 
Ιστορική έρευνα, Διδακτική και Νέες Τεχνολογίες, έχει 
ως αντικείμενο την επιστήμη της Ιστορίας και ειδικότε¬ 


ρα την ιστορική έρευνα, την μετάπλαση την ιστορικής 
γνώσης με σκοπό την κριτική διδασκαλία της στην εκ¬ 
παίδευση και τη δημιουργική ενσωμάτωση τόσο στη 
γνώση όσο και στη διδασκαλία των νέων τεχνολογιών 
και της διεπιστημονικότητας 

Σκοπός του ΠΜΣ είναι η εκπαίδευση στην ιστορία με 
όρους έρευνας και ενσωματωμένης διεπιστημονικότητας 
(ιστορία, κοινωνιολογία, ανθρωπολογία, κοινωνικά μαθημα¬ 
τικά, πληροφορική) και η οργάνωση της ιστορικής γνώσης 
ώστε να διδάσκεται δημιουργικά στην εκπαίδευση με βάση 
τις σύγχρονες προσεγγίσεις των Επιστημών της Αγωγής και 
της Διδακτικής της Ιστορίας). Οι παραπάνω σπουδές έχουν 
ως στόχο να διαμορφώνουν ειδικευμένους ιστορικούς ερευ- 
νητέςτης νεότερης και σύγχρονης ελληνικής και ευρωπαϊκής 
ιστορίας οι οποίοι αξιοποιώντας και τις ΝέεςΤεχνολογίες να 
διαθέτουν τα επιστημονικά εφόδια διδασκαλίαςτης Ιστορίας 
σε σύγχρονα εκπαιδευτικά περιβάλλοντα μάθησης. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Ιστορική Έρευνα, Διδακτική και Νέες 
Τεχνολογίες» (Ηί5ΐοπς3ΐ Βθ5θ3Γςή, Οί03ςΐίς5 3πό Νονν 
ΤθςΓιοΙοςίθδ). 

Άρθρο 4 

Κατηγορίες Πτυχιούχων 

Στο ΠΜΣ θα γίνονται δεκτοί κάτοχοι τίτλου πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής με προτεραιότητα σε πτυχιούχους 
ιστορικών και άλλων τμημάτων από το πεδίο των ανθρω¬ 
πιστικών επιστημών. Η επιλογή γίνεται σύμφωνα με τις 
διατάξεις του άρθρου 34 του ν. 4485/2017. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τέσ¬ 
σερα (4) εξάμηνα. 

Άρθρο 6 

Πρόγραμμα μαθημάτων 

1. Η διδασκαλία συντίθεται από διδασκαλίες (δια ζώ- 
σης και εξ αποστάσεως) με τη μορφή: 

• επιστημονικών εισηγήσεων, διαλέξεων 

• σεμιναρίων (σεμινάρια αρχειακής έρευνας, προφο¬ 
ρικής ιστορίας, κινηματογράφου κ.α.) και εργαστηρί- 
ων(χρήση στατιστικών πακέτων, αξιοποίηση πολυμέσων 
κ.α.) ομαδοσυνεργατικής διδασκαλίας και μάθησης 

• συστηματικής ερευνητικής απασχόλησης σε αρχεία (Γε¬ 
νικά Αρχεία του Κράτους στην Κέρκυρα, στην Αθήνα κ.α) 

■ εκπαιδευτικών δραστηριοτήτων στη διδασκαλία 
της Ιστορίας με την αξιοποίηση των ΝέωνΤεχνολογι- 
ών(Οργάνωση καινοτόμων διδασκαλιών στην Ιστορία, 
Δημιουργία Ιστορικού Ντοκιμαντέρ κ.α) 

Το σύνολο της διδακτικής και ερευνητικής διαδικα¬ 
σίας είναι υποχρεωτικό για όλους τους φοιτητές. Η εξ 
αποστάσεως διδασκαλία δεν μπορεί να υπερβαίνει σε 
ποσοστό το 35%, σύμφωνα με όσα ειδικότερα ορίζονται 
στον Κανονισμό Μεταπτυχιακών Σπουδών. 

2. Πρόγραμμα Μαθημάτων 

Το σύνολο των πιστωτικών μονάδων για την απόκτηση του ΜΔΕ ανέρχεται σε 120 πιστωτικές μονάδες. 

Τα μαθήματα και η κατανομή τους ανά εξάμηνο και ανά ειδίκευση, παρουσιάζονται ενδεικτικά στον ακόλουθο 
πίνακα. 



Πιστωτικές μονάδες 

Α' Εξάμηνο 

1. Νεότερη και σύγχρονη ελληνική ιστορία 10 ΕΘΤ5 

2. Νεότερη και σύγχρονη ευρωπαϊκή ιστορία. 10 Ε(ΙΤ5 

3. Ιστορική έρευνα και πηγές της ιστορίας: μεθοδολογία ιστορικής έρευνας-ερευνητική 
μελέτη με αρχειακό υλικό 10 ΕΘΤ5 

(διάρκεια έως το τρίτο εξάμηνο) 

30 ΕΘΤ5 

Β ΕΞΑΜΗΝΟ: 

1. Διεπιστημονικές προσεγγίσεις - Γραφές της Ιστορίας: Αρχαιολογία και Ιστορία, Λογοτεχνία 
και Ιστορία, Εικαστικές Τέχνες και Ιστορία, Θέατρο και Ιστορία, Κινηματογράφος και 

Ιστορία. 10 Ε(ΙΤ5 

2. Η Πληροφορική και η αξιοποίησή της στην ιστορική έρευνα: Στατιστική επεξεργασία 
των ιστορικών πληροφοριών -Βάσεις δεδομένων και ιστορική πληροφορία-Τεχνητή 
νοημοσύνη και Ιστορική έρευνα. 10 ΕΘΤ5 

3 . Ψηφιακό περιβάλλον και Ιστορία: Μαθηματικά μοντέλα με χρήση νέων τεχνολογιών, 
Σημασιολογικός και Κοινωνικός Ιστός (Διαδίκτυο, Μέσα κοινωνικής δικτύωσης) Πολυμέσα, 
Εικονικοί κόσμοι και Ιστορία κ.α. 10 Ε(ΙΤ5 

30 ΕΘΤ5 

Γ ΕΞΑΜΗΝΟ 


1. Σύγχρονες θεωρήσεις στη Διδασκαλία και τη Μάθηση: σύγχρονα περιβάλλοντα μάθησης, 
ενεργητικές στρατηγικές διδασκαλίας - μάθησης και μεταγνώση, αποτελεσματική διδασκαλία, 
Διδασκαλία και έρευνα κ.α. 5 ΕΘΤ5 

2. Η Ιστορία ως αντικείμενο διδασκαλίας και μάθησης: Θεωρία και μεθοδολογία της ιστοριο¬ 
γραφίας, Ιστορικές έννοιες, Σύγχρονες στρατηγικές διδασκαλίας της Ιστορίας (πολυπρισμα- 
τική θεώρηση,καλλιέργεια ιστορικής σκέψης) Αξιοποίηση ιστορικών πηγών στη διδασκαλία, 
Αξιολόγηση της μαθησιακής διαδικασίας κ.α. 15 Ε(ΙΤ5 

3. Καινοτόμες προσεγγίσεις στη Διδασκαλία της Ιστορίας με την αξιοποίηση των Νέων Τεχνο¬ 
λογιών: Διαδίκτυο και διδασκαλία της Ιστορίας, πολυμέσα και παραγωγή διδακτικού υλικού, 
κινηματογράφος και διδασκαλία της Ιστορίας, Ψηφιακά Μουσεία και Διδασκαλία, Ψηφιακό 
παιχνίδι και ιστορία κ.α. 10 ΕΘΤ5 

30 ΕΘΤ5 

Δ ΕΞΑΜΗΝΟ: 

Μεταπτυχιακή Εργασία 

30 ΕΘΤ5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 

120 Ε<ΖΤ5 


3. Διπλωματική Εργασία 

Η φοίτηση ολοκληρώνεται με τη σύνταξη Διπλωματικής Εργασίας στην οποία θα αποτυπώνεται το σύνολο 
των ιστορικών, μεθοδολογικών, διδακτικών και τεχνολογικών γνώσεων που έχουν αποκτηθεί κατά την διάρκεια 
φοίτησης στο ΠΜΣ μέσω της μελέτης ενός συγκεκριμένου θέματος. Δημόσια παρουσίαση των διπλωματικών 
εργασιών. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ'ανώτατο όριο σε σαράντα (40) άτομα κατ'έτος. 

Άρθρο 8 

Προσωπικό 

Στο ΠΜΣ θα απασχοληθούν κατά κύριο λόγο δέκα επτά (17) μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετή- 
σαντα μέλη Δ.Ε.Π. τουΤμήματος Ιστορίας καιΤμήματος Πληροφορικής ή διδάσκοντες σύμφωνα με το π.δ. 407/1980 
(ΑΊ 12) ή το άρθρο 19 του ν. 1404/1983 (Α' 173) ή την παρ. 7 του άρθρου 29 του ν. 4009/2011. Θα αξιοποιηθούν 
επίσης σε διδασκαλία, ειδικά σεμινάρια και εργαστήρια 5 μέλη Δ.Ε.Π. άλλων Τμημάτων του ιδίου Α.Ε.Ι .Παράλληλα 
θα προσκληθούν περιοδικά και μέλη ΔΕΠ και άλλων Α.Ε.Ι. (ΑΠΘ, Αιγαίου κ.α) ή ερευνητές από ερευνητικά κέντρα της 
ημεδαπής(Ακαδημία Αθηνών), όπως επίσης καταξιωμένοι επιστήμονες της αλλοδαπής που έχουν θέση ή προσόντα 
καθηγητή(Πανεπιστήμιο του Μπέρμιχαμ), καλλιτέχνες ή επιστήμονες αναγνωρισμένου κύρους με εξειδικευμένες 
γνώσεις ειδικά για θέματα κινηματογράφου και άλλων τεχνών κ.α. σχετικών με το γνωστικό αντικείμενο του Π.Μ.Σ., 
για την κάλυψη εκπαιδευτικών αναγκών του Π.Μ.Σ. σύμφωνα με τις διατάξεις του άρθρου 36 του ν. 4485/2017. 

Άρθρο 10 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί η υπάρχουσα υλικοτεχνική υποδομή του ΠΜΣ, του τμήματος 
Ιστορίας και του Ιονίου Πανεπιστημίου όπως: 

• ειδικά διαμορφωμένη αίθουσα διδασκαλίας του ΠΜΣ με πλήρη εξοπλισμό για συνθήκες συνεργατικής μάθησης 
και τηλεκπαίδευσης 

• το εργαστήριο πληροφορικής του τμήματος Ιστορίας 

• η ειδική βιβλιοθήκη του ΠΜΣ με επιστημονικά βιβλία ιστορίας και διδακτικό υλικό 

• η βιβλιοθήκη του Ιονίου Πανεπιστημίου με ειδική αίθουσα αρχειακής έρευνας 

• την πλατφόρμα ασύγχρονης μάθησης του Ιονίου Πανεπιστημίου. 

Άρθρο 11 

Κόστος Άειτουργίας 

Το ετήσιο κόστος λειτουργίας του Π.Μ.Σ. ανέρχεται σε 56.000. 

Σύμφωνα με το άρθρο 37 του ν. 4485/2017 το 70% του ετήσιου κόστους λειτουργίας του ΠΜΣ που αφορά στις 
λειτουργικές δαπάνες εκτιμάται στο ποσό 39.200 και αναλύεται σε κατηγορίες δαπανών ως εξής: 


Κατηγορίες Αειτουργικών Εξόδων 

Ποσά 

σε€ 

Δαπάνες εξοπλισμού και Δαπάνες Αογισμικού 

2.250 

Δαπάνες χορήγησης υποτροφιών σε μεταπτυχιακούς φοιτητές 

4.000 

Δαπάνες αναλωσίμων 

1.000 

Δαπάνες Μετακινήσεων Διδασκόντων του Π.Μ.Σ. 

2.000 

Δαπάνες Μετακινήσεων φοιτητών του Π.Μ.Σ. για εκπαιδευτικούς σκοπούς 

0 

Αμοιβές διδασκαλίας τακτικού προσωπικού του Α.Ε.Ι. 

9.350 

Αμοιβές έκτακτου διδακτικού προσωπικού των Α.Ε.Ι. που συμμετέχουν στην οργάνωση του Π.Μ.Σ. 

0 

Αμοιβές διδασκαλίας εξωτερικών συνεργατών από την ημεδαπή ή την αλλοδαπή (παρ. 5 άρθρο 

36 ν. 4485/2017) 

2.500 

Αμοιβές διοικητικής και τεχνικής υποστήριξης 

14.100 

Λοιπές Δαπάνες (έξοδα δημοσιότητας, προβολής, αγοράς εκπαιδευτικού υλικού, οργάνωσης συνε¬ 
δρίου, δαπάνες εργασιών πεδίου) 

4.000 

ΣΥΝΟΛΟ ΕΞΟΔΩΝ 

39.200 


Το 30% του ετησίου κόστους λειτουργίας του Π ΜΣ αφορά στην κάλυψη λειτουργικών εξόδων του Ιδρύματος και 
εκτιμάται στο ποσό των 16.800 €. 

Το κόστος λειτουργίας του ΠΜΣ θα καλύπτεται από τέλη φοίτησης, τα οποία ανέρχονται στο ποσό των 4.000 ευρώ. 

Τα τέλη φοίτησης θα λειτουργούν ανταποδοτικά προς τους φοιτητές. Εφόσον υπάρξουν πρόσθετες παρο¬ 
χές (όπως π.χ. χορηγίες ή δωρεές ή ερευνητικά προγράμματα), αυτές θα διατεθούν στην μείωση των τελών 
εγγραφής. 

Άρθρο 12 

Διάρκεια Άειτουργίας 

Το ΠΜΣ θα λειτουργήσει για οκτώ (8) έτη μέχρι και το ακαδημαϊκό έτος 2025 - 2026. 

Άρθρο 13 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 


Κέρκυρα, 26 Ιουνίου 2018 
Ο Πρύτανης 

ΒΑΣΙΆΕΙΟΣ ΧΡΥΣΙΚΟΠΟΥΑΟΣ 
















Τεύχος Β' 3027/27.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


38425 


Αριθμ. 2277 _ (2) 

Ίδρυση του Προγράμματος Μεταπτυχιακών 
Σπουδών (ΠΜΣ) του Τμήματος Μουσικών Σπου¬ 
δών, της Σχολής Μουσικής και Οπτικοακουστι- 
κώνΤεχνών του Ιονίου Πανεπιστημίου, με τίτλο: 
«Μουσική Παιδαγωγική», («Μυδίε ΕάυοΒίίοη»). 

Η ΣΥΓΚΛΗΤΟΣ ΤΟΥ ΙΟΝΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

Ί.Το π.δ. 83/1984 «Περί ιδρύσεως Πανεπιστημίου Αι¬ 
γαίου, Ιονίου Πανεπιστημίου και Πανεπιστημίου Θεσ¬ 
σαλίας». 

2. Τις διατάξεις του ν. 4485/2017 (ΦΕΚ 114/Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως των 
άρθρων 32 και 85 παρ. 2α. 

3. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

4. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΘΝ/29-9-2017 «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών-Λοι- 
πά θέματα», β) 203446/Ζ1/22-11-2017 «Διευκρινήσεις 
σχετικά με την εφαρμογή διατάξεων του ν. 4485/2017 (Α' 
114), και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρ¬ 
μογή των διατάξεων του ν. 4485/2017 (ΑΊ 14) για θέματα 
μεταπτυχιακών σπουδών». 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

6. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

7. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α'/2.8.2005) «Διασφάλιση της ποι¬ 
ότητας στην ανώτατη εκπαίδευση. 

Σύστημα μεταφοράς και συσσώρευσης πιστωτικών 
μονάδων. Παράρτημα διπλώματος», όπως τροποποιή¬ 
θηκε και ισχύει. 

8. Την με αριθμ. πρωτ. 197083/Ζ1/04-12-2015 (αριθμ. 
πρωτ. Ι.Π.: 3075/04-12-2015) διαπιστωτική πράξη του 
Υπουργού και της Αναπληρώτριας Υπουργού Παιδεί¬ 
ας, Έρευνας και Θρησκευμάτων, περί διορισμού του 
Καθηγητή του Τμήματος Πληροφορικής της Σχολής 
Επιστήμης της Πληροφορίας και Πληροφορικής του 
Ιονίου Πανεπιστημίου, Βασιλείου Χρυσικόπουλου του 
Κωνσταντίνου, ως Πρύτανη του Ιονίου Πανεπιστημίου, 
(ΑΔΑ: ΩΖ744653ΠΣ-103). 

9. Το ΦΕΚ 2818/23-12-2015 τ. Β' στο οποίο δημοσιεύ- 
θηκε η έγκριση της υπ' αριθ. πρωτ. Ι.Π.: 3130/07-12-2015 
απόφασης του Πρύτανη, περί ορισμού των Αναπληρω¬ 
τών Πρύτανη του Ιονίου Πανεπιστημίου. 

10. Το ΦΕΚ 523/16-02-2018/τ.Β', στο οποίο δημοσιεύ- 
θηκε η υπ' αριθ. πρωτ.: 497/06-02-2018 απόφαση του 


Πρύτανη που αφορά στην τροποποίηση της υπ' αριθ. 
πρωτ. Ι.Π.: 3130/07-12-2015 Απόφασηςτου Πρύτανη του 
Ιονίου Πανεπιστημίου, περί ορισμού των Αναπληρωτών 
πρύτανη, μεταβίβασης σε αυτούς αρμοδιοτήτων και κα¬ 
θορισμού της σειράς αναπλήρωσης του Πρύτανη (ΦΕΚ 
2818/23-12-2015/τ.Β'), ως ακολούθως: Ορίζουμε τον 
Αναπληρωτή πρύτανη Διεθνών και Δημοσίων Σχέσεων 
και Διασφάλισης Ποιότητας του Ιδρύματος, Καθηγητή 
του Τμήματος Μουσικών Σπουδών, της Σχολής Μουσι¬ 
κής και Οπτικοακουστικών Τεχνών, Ιωσήφ Παπαδάτο 
του Σταύρου, με αριθμ. ΑΔΤ: X 571300, να εκτελεί και 
χρέη Αντιπρύτανη Έρευνας και Διά Βίου Εκπαίδευσης 
στο Ιόνιο Πανεπιστήμιο. 

11 .Την με αριθ. πρωτ. Ι.Π.: 4542/06-12-2017 απόφαση 
που αφορά στην Ανασυγκρότηση της Πανεπιστημιακής 
Συγκλήτου ακαδ. έτους 2017-2018 (ΑΔΑ: Ω0ΣΧ46Ψ8ΝΨ- 
Ν9Ε). 

12. Το απόσπασμα πρακτικού της Συνέλευσης του Τμή¬ 
ματος Μουσικών Σπουδών του Ιονίου Πανεπιστημίου 
(συνεδρίαση 9η/22.03.2018). 

13. Το απόσπασμα πρακτικού της Επιτροπής Μεταπτυ¬ 
χιακών Σπουδών του Ιονίου Πανεπιστημίου (συνεδρίαση 
2η/27-03-2018). 

14. Το απόσπασμα πρακτικού της Συγκλήτου του Ιονί- 
ου Πανεπιστημίου (συνεδρίαση 12η /28-03-2018). 

15. Το υπ' αριθμ. πρωτ. 1342/05-07-2012 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
εξωτερική αξιολόγηση του Τμήματος Μουσικών Σπου¬ 
δών του Ιονίου Πανεπιστημίου. 

16. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Ιονίου Πανεπιστημίου, απο¬ 
φασίζουμε: 

την ίδρυση από το ακαδημαϊκό έτος 2018-2019 
του Προγράμματος Μεταπτυχιακών Σπουδών (ΠΜΣ) 
«Μουσική Παιδαγωγική» (Μυϊίσ Εάυοθΐίοπ), του Τμή¬ 
ματος Μουσικών Σπουδών της Σχολής Μουσικής και 
Οπτικοακουστικών Τεχνών του Ιονίου Πανεπιστημίου, 
ως ακολούθως: 

Άρθρο 1 

Γενικές Διατάξεις 

Το Τμήμα Μουσικών Σπουδών της Σχολής Μουσικής 
καιΟπτικοακουστικώνΤεχνώντου Ιονίου Πανεπιστημίου 
θα οργανώσει και θα λειτουργήσει από το ακαδημαϊκό 
έτος 2018-2019 Πρόγραμμα Μεταπτυχιακών Σπουδών 
(ΠΜΣ) με τίτλο στα ελληνικά «Μουσική Παιδαγωγική», 
και αντίστοιχο αγγλικό "Μυ5ίε Εάυεθΐίοη", σύμφωνα με 
τις διατάξεις του ν. 4485/2017. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στη 
«Μουσική Παιδαγωγική» έχει ως αντικείμενο την επιστη¬ 
μονική και καλλιτεχνική κατάρτιση και ειδίκευση στα 
αντικείμενα της Μουσικής Παιδαγωγικής σε όλες τις 
βαθμίδες εκπαίδευσης, σε ποικίλα σχολικά και εξωσχο¬ 
λικά μουσικά πλαίσια. Το Πρόγραμμα Μεταπτυχιακών 

Σπουδών στην Παιδαγωγική της Μουσικής στοχεύει 
στην οργάνωση, ανάπτυξη και αξιοποίηση της υπάρ- 
χουσας γνώσης και πράξης στον τομέα της μουσικής 
διδασκαλίας, μάθησης και εκτέλεσης, στην παραγωγή, 
εφαρμογή, διάδοση και αξιοποίηση της νέας γνώσης, 
καθώς και στην πρακτική και θεωρητική κατάρτιση στα 
προαναφερθέντα αντικείμενα. 

Πιο συγκεκριμένα σκοπός του Προγράμματος Μετα¬ 
πτυχιακών Σπουδών στη Μουσική Παιδαγωγική είναι: 
α) Η προαγωγή της επιστημονικής γνώσης, πρακτικής 
εφαρμογής και έρευνας στο αντικείμενο της Μουσικής 
Παιδαγωγικής, με σκοπό μία σύγχρονη θεώρηση της 
μουσικής διδασκαλίας και μάθησης, με έμφαση στη σύν¬ 
δεση της θεωρίας με την πράξη, στην κριτική και βιω¬ 
ματική προσέγγιση της μουσικής παιδαγωγικής και στην 
παροχή μιας διεπιστημονικής θεώρησης της μουσικής 
εκπαίδευσης που προκύπτει από το διάλογο με διάφορα 
επιστημονικά και καλλιτεχνικά πεδία, και β) η δημιουρ¬ 
γία εξειδικευμένων επιστημόνων στο αντικείμενο της 
Μουσικής Παιδαγωγικής όπως περιγράφεται παραπάνω. 

Η καινοτομία του εν λόγω ΠΜΣ έγκειται στη διεπι¬ 
στημονική και διακαλλιτεχνική φύση της μουσικής 
εκπαίδευσης που παρέχεται από το Τμήμα Μουσικών 
Σπουδών του Ιονίου Πανεπιστημίου, καθώς και στις 
δυνατότητες σύνδεσης της θεωρίας με την πράξη στη 
μουσική διδασκαλία-μάθηση με ποικίλους τρόπους σε 
σχολικά και εξωσχολικά πλαίσια, που αποτελούν βασικές 
μεθοδολογικές αρχές που θεραπεύονται στο ΤΜΣ του 
Ιονίου Πανεπιστημίου στο αντικείμενο της Μουσικής 
Παιδαγωγικής. 

Άρθρο 3 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών (ΠΜΣ) γί¬ 
νονται δεκτοί κάτοχοι τίτλου πρώτου κύκλου σπουδών 
Τμημάτων Μουσικών Σπουδών Α.Ε.Ι. της ημεδαπής ή 
ομοταγών ιδρυμάτων της αλλοδαπής σύμφωνα με τις 
διατάξεις του άρθρου 34 του ν. 4485/2017, καθώς και 
πτυχιούχοι Τμημάτων των Τ.Ε.Ι. συναφούς γνωστικού 
αντικειμένου. Επίσης γίνονται δεκτοί πτυχιούχοι Τμη¬ 
μάτων συναφούς γνωστικού αντικειμένου με τις ειδι¬ 
κότητες του διεπιστημονικού χώρου της μουσικής ή 
παιδαγωγικής, εφόσον έχουν πιστοποιημένη γνώση 
μουσικής (πτυχίο ή δίπλωμα αναγνωρισμένου Ωδείου) 
ή/και αποδεδειγμένη καλλιτεχνική παρουσία στο χώρο 
της μουσικής. 

Άρθρο 4 

Χρονική Διάρκεια 

Η χρονική διάρκεια των σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. Το πρόγραμμα είναι πλήρους φοίτησης και 
δεν παρέχεται η δυνατότητα μερικής φοίτησης στους 
υποψηφίους προς ένταξη. 

Άρθρο 5 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Μουσική Παιδαγωγική». 


Άρθρο 6 

Πρόγραμμα Μαθημάτων 

Το πρόγραμμα σπουδών οργανώνεται σε τρία (3) ακα¬ 
δημαϊκά εξάμηνα (Α’, Β' και Γ') και περιλαμβάνει κατά τα 
δύο πρώτα εξάμηνα Εκπαιδευτικές Ενότητες (ιτιοάυΙθ5) 
που υλοποιούνται με την μορφή είτε διδασκαλίας (μα¬ 
θημάτων, σεμιναρίων, εργαστηρίων), είτε της εκπόνησης 
ερευνητικής εργασίας (υπό συστηματική επίβλεψη), ή 
του συνδυασμού των ανωτέρω. Στο τρίτο εξάμηνο σπου¬ 
δών κορυφώνεται το ερευνητικό περιεχόμενο της εργα¬ 
σίας του κάθε μεταπτυχιακού φοιτητή με την εκπόνηση 
της μεταπτυχιακής διπλωματικής εργασίας. Η εκπόνηση 
μεταπτυχιακής διπλωματικής εργασίας είναι υποχρεωτι¬ 
κή. Το σύνολο των πιστωτικών (Ε(ΙΤ5) μονάδων για την 
απόκτηση του ΜΔΕ ανέρχεται σε ενενήντα (90 Ε(ΤΓ5). 
Το σύνολο των πιστωτικών μονάδων ανά ακαδημαϊκό 
εξάμηνο, καθώς και των μονάδων που αντιστοιχούν στη 
διπλωματική εργασία είναι τριάντα (30 Ε(ΓΓ5). 

Συγκεκριμένα, η διδασκαλία των Εκπαιδευτικών Ενο¬ 
τήτων υλοποιείται με το συνδυασμό θεωρητικής και ερ¬ 
γαστηριακής διδασκαλίας και την εκπόνηση ατομικών ή 
ομαδικών εργασιών από τους μεταπτυχιακούς φοιτητές. 
Οι εργασίες αυτές αποσκοπούν στο να αποδώσουν με 
όρους ακαδημαϊκής ποιότητας ένα χαρακτήρα μεταπτυ¬ 
χιακών σπουδών προσανατολισμένο στη γερά θεμελιω¬ 
μένη δημιουργική πράξη. 

Οι μεταπτυχιακοί φοιτητές πρέπει να παρακολουθή¬ 
σουν και να εξεταστούν επιτυχώς σε μαθήματα υπο¬ 
χρεωτικά και επιλογής, καθώς και να εκπονήσουν Με¬ 
ταπτυχιακή Διπλωματική Εργασία. Βασική γλώσσα του 
ΠΜΣ είναι τα Ελληνικά και δευτερεύουσα τα Αγγλικά. Η 
συγγραφή της Διπλωματικής Εργασίας μπορεί να γίνει 
στα Ελληνικά ή/και στα Αγγλικά. 

Η διδασκαλία λόγω του εφαρμοσμένου / δημιουργι¬ 
κού χαρακτήρα των σπουδών θα πραγματοποιείται διά 
ζώσης. Ειδικά για τις εργασίες, η υλοποίησή τους θα πραγ¬ 
ματοποιείται από τους μεταπτυχιακούς φοιτητές, υπό 
την διαρκή επίβλεψη των αντίστοιχων διδασκόντων, οι 
οποίοι θα παρακολουθούν την πρόοδο της υλοποίησης 
σε συγκεκριμένες ομαδικές ή ατομικές εκπαιδευτικές συ¬ 
νεδρίες. Εξαίρεση από την διά ζώσης διδασκαλία μπορεί 
να αποτελέσει η πραγματοποίηση μικρού μέρους των 
Εκπαιδευτικών Ενοτήτων (σε ποσοστό μικρότερο του 30% 
του συνόλου διδακτικού έργου) και μέρους των σεμινα¬ 
ρίων μέσω πλατφόρμα σύγχρονηςτηλε-εκπαίδευσης. Σε 
κάθε περίπτωση, η διδασκαλία θα μπορεί κατ'επιλογή του 
εκάστοτε διδάσκοντα να υποστηρίζεται από πλατφόρμα 
ασύγχρονης τηλε-εκπαίδευσης (τύπου θ-ςΙθ55). 

Το πρόγραμμα σπουδών στο Α’ εξάμηνο σπουδών πε¬ 
ριλαμβάνει την υποχρεωτική παρακολούθηση τεσσά¬ 
ρων (4) Εκπαιδευτικών Ενοτήτων: δύο (2) Υποχρεωτικών, 
και δύο (2) Επιλογής. Το πρόγραμμα του Β' εξαμήνου 
σπουδών περιλαμβάνει την υποχρεωτική παρακολού¬ 
θηση τεσσάρων (4) Εκπαιδευτικών Ενοτήτων: τριών (3) 
Υποχρεωτικών, και ενός (1) Επιλογής. Το πρόγραμμα του 
Γ' εξαμήνου σπουδών περιλαμβάνει την εκπόνηση της 
Μεταπτυχιακής Διπλωματικής Εργασίας. 

Τα μαθήματα και η κατανομή τους ανά εξάμηνο πα¬ 
ρουσιάζονται στον ακόλουθο πίνακα: 

Πρόγραμμα Μαθημάτων 


Α'Εξάμηνο 


ΜΟΝΑΔΕΣ Ε(ΙΤ5 

1 

Διδακτική της μουσικής και σύγχρονες μουσικοπαιδαγωγικές τάσεις 

Υ 

10 

2 

Μουσική ανάπτυξη και διαφορετικότητα 

Υ 

10 


Μάθημα Επιλογής (επιλέγονται δύο) 



3 

Διακαλλιτεχνικές προσεγγίσεις στη μουσική εκπαίδευση 

Ε 

5 

4 

Ήχος, περιβάλλον, εκπαίδευση 

Ε 

5 

5 

Στοιχεία διεύθυνσης για ομαδικό τραγούδι 

Ε 

5 


ΣΥΝΟΛΟ ΜΟΝΑΔΩΝ Ε0Τ5 


30 



Β'Εξάμηνο 


ΜΟΝΑΔΕΣ Ε<ΖΤ5 

1 

Κοινωνία, μουσικοί πολιτισμοί και εκπαίδευση 

Υ 

10 

2 

Παιδαγωγική της κίνησης, αυτοσχεδιασμός και μουσική παράσταση 

Υ 

10 

3 

Μεθοδολογία έρευνας 

Υ 

5 


Μάθημα Επιλογής (επιλέγεται ένα) 



4 

Δημιουργική διδασκαλία και χρήση οργάνων 

Ε 

5 

5 

Μουσική, τεχνολογία, εκπαίδευση 

Ε 

5 

6 

Προσχολική μουσική εκπαίδευση 

Ε 

5 


ΣΥΝΟΛΟ ΜΟΝΑΔΩΝ Ε<ΙΤ5 


30 






Γ' Εξάμηνο 


ΜΟΝΑΔΕΣ Ε<ΖΤ5 

1 

Μεταπτυχιακή διπλωματική εργασία 

Υ 

30 


ΣΥΝΟΛΟ ΜΟΝΑΔΩΝ Ε(ΙΤ5 


30 


Οι ενδεικτικές συνοπτικές περιγραφές της ύλης που καλύπτουν οι ανωτέρω Εκπαιδευτικές Ενότητες (ιηοάυΙθ5) 
περιλαμβάνονται στο Παράρτημα Α' της παρούσας εισήγησης. 

Τροποποίηση του προγράμματος σπουδών και ανακατανομή των Εκπαιδευτικών Ενοτήτων μεταξύ των εξαμήνων 
μπορεί να γίνει με αποφάσεις των αρμοδίων συλλογικών οργάνων. Οι σχετικές διαδικασίες θα περιλαμβάνονται 
στον Κανονισμό Μεταπτυχιακών Σπουδών του ΠΜΣ. 

Άρθρο 7 

Αριθμός Εισακτέων 

Ο αριθμός των εισακτέων στο ΠΜΣ ορίζεται κατ' ανώτατο όριο σε είκοσι (20) άτομα κατ' έτος. Με απόφαση των 
αρμόδιων συλλογικών οργάνων, ορίζεται ο αριθμός των εισακτέων στο πρόγραμμα κατά ακαδημαϊκό έτος, μέχρι 
του ανωτέρω μέγιστου ορίου. 

Άρθρο 8 

Προσωπικό 

Στο ΠΜΣ θα απασχοληθούν μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π.τουΤμήματος 
Μουσικών Σπουδών, ή διδάσκοντες σύμφωνα με το π.δ. 407/1980 (Α' 112) ή το άρθρο 19 του ν. 1404/1983 (Α' 173) 
ή την παρ. 7 του άρθρου 29 του ν. 4009/2011., ή μέλη Δ.Ε.Π. άλλων Τμημάτων του ιδίου Α.Ε.Ι ή άλλων Α.Ε.Ι ή ερευ¬ 
νητών από ερευνητικά κέντρα της ημεδαπής, όπως επίσης καταξιωμένοι επιστήμονες της αλλοδαπής που έχουν 
θέση ή προσόντα καθηγητή ή ερευνητή σε ερευνητικό κέντρο, καλλιτέχνες ή επιστήμονες αναγνωρισμένου κύρους 
με εξειδικευμένες γνώσεις ή σχετική εμπειρία στο γνωστικό αντικείμενο του ΠΜΣ, για την κάλυψη εκπαιδευτικών 
αναγκών αυτού σύμφωνα με τις διατάξεις του άρθρου 36 του ν. 4485/2017. 

Σημειώνεται ότι η πλειοψηφία των Εκπαιδευτικών Ενοτήτων του προγράμματος σπουδών μπορεί να διδαχθεί 
από υπηρετούντο έξι (6) μέλη Δ.Ε.Π. του Τμήματος, τα οποία έχουν γνωστικά αντικείμενα συναφή με το αντικείμενο 
των σπουδών του ΠΜΣ. Τα σύντομα βιογραφικάτου ανωτέρω προσωπικού του Τμήματος που θα διδάξει στο ΠΜΣ 
δίνονται στο Παράρτημα Β'. Παράλληλα, σημειώνεται ότι η πλειοψηφία των παραπάνω μελών διδακτικού προσω¬ 
πικού έχει σημαντική προϋπηρεσία σε θέματα οργάνωσης και διδασκαλίας μεταπτυχιακών σπουδών καθώς και 
ερευνητικών προγραμμάτων. Σημειώνεται ότι σταδιακά η στελέχωση του διδακτικού προσωπικού θα ενισχυθεί 
με πρόσθετους διδάσκοντες από τις ανωτέρω αναφερθείσες κατηγορίες, με στόχο την επίτευξη της βέλτιστης 

εξειδίκευσης σε επιμέρους επιστημονικά και καλλιτεχνικά θεματικά πεδία, καθώς επίσης και με προσωπικό που θα 
διδάξει στο πλαίσιο των συμπληρωματικών σεμιναριακών ενοτήτων. 

Άρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί μέρος της υπάρχουσας υλικοτεχνικής υποδομής του Τμήματος 
Μουσικών Σπουδών, καθώς και άλλοι χώροι του Ιονίου Πανεπιστημίου. Ενδεικτικά αναφέρονται α) αίθουσες δι¬ 
δασκαλίας του Τμήματος, β) το Αναγνωστήριο - Βιβλιοθήκη του Τμήματος Μουσικών Σπουδών, γ) τα Αμφιθέατρα 
των Τμημάτων Ιστορίας και Αρχειονομίας, Βιβλιοθηκονομίας και Μουσειολογίας του Ιονίου Πανεπιστημίου, δ) η 
Ιόνιος Ακαδημία, κ.τ.λ. 

Άρθρο 10 

Κόστος Λειτουργίας 

Σύμφωνα με το άρθρο 37 του ν. 4485/2017 το 70% του ετήσιου κόστους λειτουργίας του ΠΜΣ που αφορά στις 
λειτουργικές δαπάνες εκτιμάται στο ποσό των 35.280,00€.Το συνολικό αναμενόμενο εισόδημα από τη λειτουργία 
του ΠΜΣ υπολογίζεται στα 50.400,00€. Το 30% του ετησίου κόστους λειτουργίας του ΠΜΣ αφορά στην κάλυψη 
λειτουργικών εξόδων του Ιδρύματος και εκτιμάται στο ποσό των 15.120,00€.Το ετήσιο κόστος λειτουργίας του ΠΜΣ 
(35.280,00€) αναλύεται σε κατηγορίες δαπανών ως εξής: 


Κατηγορίες Δαπάνης 

Ποσά (€) 

(α) Δαπάνες ανθρώπινου δυναμικού - Τακτικό προσωπικό του ΑΕΙ (Μέλη ΔΕΠ, ΕΤΕΠ, ΕΔΙΠ, αμοιβές 
διδακτικού προσωπικού) 

13.000,00 

(β) Δαπάνες ανθρώπινου δυναμικού - Αμοιβές εξωτερικών συνεργατών από την ημεδαπή ή την αλ¬ 
λοδαπή (παρ. 5 άρθρο 36 Ν. 4485/2017) (αμοιβές διδακτικού, διοικητικού και τεχνικού προσωπικού) 

13.000,00 

(γ) Δαπάνες μετακινήσεων (και διαμονής) διδασκόντων του ΠΜΣ 

4.270,00 

(δ) Λοιπές Δαπάνες (έξοδα δημοσιότητας, προβολής και διαφήμισης, οργάνωσης εκπαιδευτικών 
δραστηριοτήτων, οργάνωσης σεμιναρίων, δαπάνες εργασιών πεδίου) 

2.500,00 

(ε) Δαπάνες για αγορά εξοπλισμού 

1.500,00 

(η) Δαπάνες για αναλώσιμα, γραφική ύλη, έντυπα και άλλες προμήθειες 

1.000,00 

ΣΥΝΟΛΟ ΕΞΟΔΩΝ 

35.280,00€ 


Το κόστος λειτουργίας του ΠΜΣ θα καλύπτεται από τέλη φοίτησης, τα οποία ανέρχονται στο ποσό των 3.600 ευρώ. 

Τα τέλη φοίτησης θα λειτουργούν ανταποδοτικά προς τους φοιτητές. Εφόσον υπάρξουν πρόσθετες παροχές 
(όπως π.χ. χορηγίες ή δωρεές), αυτές θα διατεθούν στοχεύοντας είτε στην μείωση των τελών εγγραφής, είτε στην 
ενδυνάμωση των υλικοτεχνικών υποδομών. 

Άρθρο 11 

Διάρκεια Λειτουργίας 

Το ΠΜΣ θα λειτουργήσει για οχτώ (8) έτη μέχρι και το ακαδημαϊκό έτος 2025-2026. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 26 Ιουνίου 2018 

Ο Πρύτανης 

ΒΑΣΙΛΕΙΟΣ ΧΡΥΣΙΚΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γηεΐ5ί6ΐ·.θ1(4>6ί.αΓ 



















